बिजली का बिल जमा हो तभी कॉल सेंटर को करें फोन वर्ना नहीं होगी सुनवाई
बिजली कंपनी ने उपभोक्ताओं की समस्याओं के तुरंत निराकरण के लिए केंद्रीय कॉल सेंटर शुरू किया है। लेकिन इस कॉल सेंटर में आपकी समस्या का निराकरण तभी होगा, जब अापका पूरा बिल क्लियर हो। यदि एक माह का बिल भी जमा नहीं किया तो बिजली गुल होने पर आपके क्षेत्र में मेंटेनेंस गैंग नहीं आएगी। बिजली कंपनी के अफसरों द्वारा की गई इस व्यवस्था से ऐसे उपभोक्ताओं की परेशानी बढ़ गई है, जो पूरे क्षेत्र की बिजली गुल होने पर शिकायत दर्ज कराते हैं और उनकी समस्या नहीं सुनी जाती। खासकर ऐसे उपभोक्ता जिन पर बिजली बिल हजार या पांच सौ रुपए बकाया है। यदि आपके क्षेत्र में स्प्रिंग लोडेड बॉक्स आदि में आग लग गई तो आपको कनेक्शन नंबर की जानकारी देना होगी तभी सुनवाई होगी।
जिनका बिल जमा उनकी आधा घंटे के अंदर समस्या हल होती है: ऐसे उपभोक्ता जिनका बिल पूरा जमा है, वह यदि कॉल सेंटर को फोन कर बिजली गुल होने आदि की शिकायत दर्ज कराते हैं तो उनकी समस्या हल करने के लिए आधा घंटे के अंदर बिजली कंपनी की मेंटेनेंस गैंग पहुंच जाती है। लेकिन कॉल सेंटर को फोन करने पर कनेक्शन नंबर की जानकारी देना होगी। तभी समस्या का निराकरण होगा।
जो लोग बिल जमा नहीं करेंगे उनकी कॉल सेंटर में शिकायत दर्ज नहीं की जाएगी, क्योंकि राजस्व वसूली का टारगेट हर सर्किल को दिया गया है। मनोज द्विवेदी, पीआरओ, बिजली कंपनी
hin_Deva hin_Deva hin_Deva hin_Deva